作者:白樸
標題:雙調・得勝樂春
內容:麗日遲，和風習，共王孫公子游戲。醉酒淹衫袖溼，簪花壓帽簷低。夏酷暑天，葵榴發。噴鼻香十里荷花，蘭舟斜纜垂楊下。只宜鋪枕簟、向涼亭披襟散發。秋玉露冷，蛩吟砌。聽落葉西風渭水，寒雁兒長空嘹唳。陶元亮醉在東籬。冬密佈雲，初交臘。偏宜去掃雪烹茶，羊羔酒添價。膽瓶內溫水浸梅花。又獨自寢，難成夢，睡覺來懷兒裡抱空。六幅羅裙寬褪，玉腕上釧兒松。獨自走，踏成道，空走了千遭萬遭。肯不肯疾些兒通報，休直到教擔閣得天明瞭。紅日晚，遙天暮，老樹寒鴉幾簇。咱為甚妝妝頻覷，怕有那新雁兒寄來書。紅日晚，殘霞在，秋水共長天一色。寒雁兒呀呀的天外，怎生不捎帶個字兒來？套數。